ΓΡΑΠΤΗ ΕΡΩΤΗΣΗ P-1413/00

υποβολή: Carlos Coelho (PPE-DE) προς την Επιτροπή

(3 Μαΐου 2000)

Θέμα: Εσωτερική αγορά, ισχύς, σε άλλο κράτος μέλος, του πιστοποιητικού καταγωγής

Η πορτογαλική επιχείρηση Brimexol αποφάσισε να εγκαταστήσει, σε ένα έργο πολιτικού μηχανικού που εκτελείται στη Λισσαβόνα, ένα συγκεκριμένο είδος σωλήνων ιταλικής προέλευσης για τα κυκλώματα ζεστού και κρύου νερού. Ο χρησιμοποιούμενος σωλήνας είναι από δικτυωτό πολυαιθυλένιο ΡΕ-X, κατασκευάζεται από την εταιρία Unidelta Idrosanitria Savallesse SPA και είναι γνωστός ως Ultrapex. Ο σωλήνας αυτός συνοδεύεται από ένα πιστοποιητικό καταγωγής που εκδίδεται από το ιταλικό ινστιτούτο πλαστικών (ιταλικός οργανισμός που είναι αρμόδιος για την έκδοση πιστοποιητικών).

Ο πορτογαλικός φορέας EPAL που έχει αναλάβει την επιθεώρηση του έργου, δεν έδωσε την έγκρισή του με το σκεπτικό ότι η χρήση του εν λόγω σωλήνα δεν είχε εγκριθεί από το Εθνικό Εργαστήριο Πολιτικού Μηχανικού. Ο φορέας αυτός ενημέρωσε την επιχείρηση ότι δεν είναι σε θέση να δώσει την έγκριση για την χρήση του εν λόγω σωλήνα και ότι θα πρέπει να εφαρμοσθεί η διαδικασία έγκρισης, σύμφωνα με νομοθετικό διάταγμα της Πορτογαλίας της 7/8/1951 (Νομοθετικό Διάταγμα 38/382, άρθρο 17).

Κατά πόσο η παραπάνω απόφαση αντιστρατεύεται τις αρχές του εσωτερικού δικαίου, τη στιγμή που ένα προϊόν (στην προκείμενη περίπτωση ένας σωλήνας για την παροχή κρύου και ζεστού νερού), προερχόμενο από ένα άλλο κράτος μέλος και έχοντας έχει γίνει δεκτό στην εσωτερική αγορά του κράτους μέλους αυτού, θα πρέπει να λάβει πιστοποιητικό καταλληλότητας στη χώρα που εγκαθίσταται (ειδικότερα δε όταν τούτο προβλέπεται από ένα νομοθετικό διάταγμα του 1951), ή αρκεί να έχει εκδοθεί πιστοποιητικό καταλληλότητας από τις επίσημες αρχές της χώρας προέλευσής του; Κατά πόσο γίνεται σεβαστή η αρχή της αμοιβαίας αναγνώρισης; Κατά πόσο το μέτρο αυτό συμπλέει με το πνεύμα των εργασιών που πραγματοποιεί η Επιτροπή στον εν λόγω τομέα; Κατά πόσο συνάδει με την νομολογία του Δικαστηρίου των Ευρωπαϊκών Κοινοτήτων;

Απάντηση του κ. Bolkestein εξ ονόματος της Επιτροπής

(5 Ιουνίου 2000)

Τα γεγονότα που περιέγραψε το αξιότιμο μέλος συμπίπτουν με εκείνα που αποτελούν αντικείμενο καταγγελίας της οποίας μόλις επιλήφθηκε η Επιτροπή.

Η Επιτροπή εξετάζει την καταγγελία ενδελεχώς με βάση την αρχή της αμοιβαίας αναγνώρισης, όπως ορίστηκε από τη νομολογία του Δικαστηρίου (βλέπε κυρίως απόφαση της 20ής Φεβρουαρίου 1979,πόθεση Rewe, γνωστή ως Cassis de Dijon). Η αρχή αυτή, όπωςπενθυμίστηκε στις ανακοινώσεις της Επιτροπής της 15ης Ιουνίου 1989 σχετικά με μια γενική προσέγγιση στο θέμα της πιστοποίησης και των δοκιμών(1) και της 16ης Ιουνίου 1999 σχετικά με την αμοιβαία αναγνώριση στο πλαίσιο τηςλοποίησης του σχεδίου δράσης για την εσωτερική αγορά(2), πρέπει να εφαρμόζεται από τις εθνικές αρχές σε διάφορα επίπεδα. Στο επίπεδο των κανόνων σχεδιασμού, κατασκευής και λειτουργίας των προϊόντων που παράγονται ή διατίθενται στο εμπόριο νομίμως σε ένα κράτος μέλος, το κράτος μέλος προορισμού οφείλει να αποδέχεται τα προϊόντα που ανταποκρίνονται σε τεχνικές προδιαγραφές οι οποίες, μολονότι διαφέρουν από εκείνες που εφαρμόζονται στο εθνικό επίπεδο, επιτρέπουν ωστόσο να επιτευχθεί ένα ισοδύναμο επίπεδο προστασίας τηςγείας ή της ασφάλειας. Σε επίπεδο διαδικασιών αξιολόγησης της συμμόρφωσης των προϊόντων με ορισμένες ουσιαστικές απαιτήσεις, το κράτος μέλος προορισμού οφείλει να αποδέχεται τα έγγραφα που παρέχουν οι ενδιαφερόμενοι, όπως χορηγήθηκαν από τους αρμόδιους οργανισμούς και επικυρώθηκαν από το κράτος μέλος στο οποίο εκδόθηκαν, και δεν δικαιολογείται διπλός έλεγχος εάν τα αποτελέσματα του ελέγχου στο κράτος μέλος καταγωγής ικανοποιούν τις ανάγκες του κράτους μέλους προορισμού. Στο επίπεδο των δοκιμών και αναλύσεων, το κράτος μέλος προορισμού οφείλει να λαμβάνειπόψη τις αναλύσεις και τις δοκιμές που πραγματοποιήθηκαν σε ένα άλλο κράτος μέλος και ισοδυναμούν με εκείνες που το ίδιο επιβάλλει, χωρίς να επιβάλει την επανάληψή τους. Τέλος, οι εθνικές αρχές εφαρμόζουν τα συστήματα αξιολόγησης των αρμοδιοτήτων των οργανισμών δοκιμών και πιστοποίησης των προϊόντων.

Η εξέταση της καταγγελίας θα επιτρέψει στην Επιτροπή να έχει στη διάθεσή της όλα τα στοιχεία που απαιτούνται προκειμένου να διαπιστώσει αν τηρήθηκε η αρχή της αναγνώρισης. Εάν κατά την εξέταση αυτή η Επιτροπή διαπιστώσει παράβαση της εν λόγω αρχής, δεν θα διστάσει να κινήσει διαδικασία επί παραβάσει.

(1) ΕΕ C 267 της 19.10.1989.

(2) COM(1999)299 τελικό.